1) Τι ονομάζουμε τουριστικό πακέτο; Δώστε ένα παράδειγμα.
Τουριστικό πακέτο είναι ένα οργανωμένο στο σύνολό του ταξίδι, που προσφέρεται έναντι ενιαίας τιμής, το οποίο παρέχει στον μεμονωμένο πελάτη ή σε ένα group συνδυασμό τουλάχιστον δύο βασικών υπηρεσιών (μεταφορά και κατάλυμα) καθώς επίσης και άλλες συμπληρωματικές υπηρεσίες, όπως διατροφή, μεταφορές, ξεναγήσεις, εκδρομές κ.ά.

 Για παράδειγμα, ένα 5ήμερο πακέτο για την Κορινθία θα μπορούσε να περιλαμβάνει την μετακίνηση από το σημείο μόνιμης κατοικίας προς την Κορινθία και το αντίστροφο, μεταφορά προς και από το κατάλυμα διαμονής, το κατάλυμα διαμονής, ξεναγήσεις στην Αρχαία Κόρινθο, στην Αρχαία Σικυώνα, μονοήμερη εκδρομή στο Δερβένι και στο Ξυλόκαστρο, μονοήμερη εκδρομή στον Ισθμό, στο Λουτράκι και στις μονές της, στην Περαχώρα και στην λίμνη Βουλιαγμένης, μονοήμερη εκδρομή στην ορεινή Κορινθία και δη στις Λίμνες Δόξα και Στυμφαλία, συμπεριλαμβανομένων  όλων των γευμάτων.  
2) Αναφέρατε συνοπτικά τους τρόπους προώθησης και διαφήμισης ενός ταξιδιωτικού πακέτου. 

Οι κυριότεροι τρόποι προώθησης και διαφήμισης ενός ταξιδιωτικού πακέτου είναι οι κάτωθι: 
-Η προώθηση με διαδικτυακά εργαλεία.
-Η προώθηση μέσω των social media του τουριστικού γραφείου. 
-Η διαφήμιση στην τηλεόραση και το ραδιόφωνο.

-Οι δημοσιεύσεις στον έντυπο Τύπο.
-Τα διαφημιστικά έντυπα και μπροσούρες.
-Οι διάφορες εκδηλώσεις προώθησης. 

-Τα ταξίδια γνωριμίας και εξοικείωσης στον προορισμό.
-Τα προγράμματα κινήτρων.
-Η προβολή σε τουριστικές εκθέσεις. 

-Οι προσφορές με ειδικές τιμές.

